ลงขันรับประกันก่อการร้าย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

‘ชัย’แนะ15บริษัทตั้งกองกลาง
อุ้มรายย่อยแก้ลำต่างชาติเมินโพสต์ทูเดย์ — “ชัย” แนะให้บริษัทไทยตั้งกองกลางพร้อมวางระบบพูล รับประกันภัยก่อการร้ายรายย่อย ทุนไม่เกิน 20 ล้านบาท
นายชัย โสภณพนิช ประธานคณะผู้บริหาร บริษัท กรุงเทพประกันภัย เปิดเผยว่า บริษัทประกันภัยในประเทศไทยควรร่วมมือกันรับประกันภัยก่อการร้าย ในรูปแบบการตั้งเป็นกองกลางหรือระบบพูลขึ้นมา เพื่อรับประกันภัยให้กับลูกค้าคนไทยโดยเฉพาะ ซึ่งจะเป็นแนวทางแก้ไขปัญหาที่บริษัทประกันภัยต่อในต่างประเทศไม่ยอมรับงานประกันภัยต่อจากประเทศไทยในขณะนี้ เพราะยังไม่มั่นใจถึงสถานการณ์ความไม่สงบ
อย่างไรก็ตาม การตั้งระบบพูลดังกล่าวจะต้องรับประกันเฉพาะลูกค้ารายย่อยเท่านั้น เช่น ร้านค้าที่ต้องการทำประกันภัยก่อการร้ายในทุนประกันไม่เกิน 520 ล้านบาท แต่ไม่สามารถหาซื้อประกันจากที่ไหนได้ 
นายชัย กล่าวว่า การรับเฉพาะลูกค้ารายย่อยจะช่วยเรื่องการกระจายความเสี่ยงดีกว่ารับประกันลูกค้ารายใหญ่ จะได้ไม่กระจุกตัวอยู่ที่ใดที่หนึ่ง และบริษัทประกันภัยก็สามารถรับได้ง่ายขึ้น 
ทั้งนี้ ควรมีบริษัทประกันภัยเข้าร่วมอย่างน้อย 15 บริษัท เมื่อบริษัทใดรับประกันไว้ก็ส่งต่อเข้ามาในระบบที่จะกระจายงานไปยังบริษัทต่างๆ ที่เข้าร่วมตามสัดส่วนแทน เช่น ถ้ามี 10 บริษัท ก็รับไปบริษัทละ 10% ซึ่งการตั้งระบบพูลนี้จะเพิ่มความสามารถในการรับประกันรับทุนได้สูงขึ้น ช่วยลดความเสี่ยงให้กับบริษัทประกันต่อ และโดยทั่วไปหากมีการตั้งพูลประเภทนี้ขึ้นมาก็จะให้บริษัท ไทยรับประกันภัยต่อ หรือไทยรี เป็นแกนนำ เนื่องจากมีความเชี่ยวชาญด้านรับประกันภัยต่ออยู่แล้ว
ก่อนหน้านี้ บริษัท รีอินชัวรันส์ในต่างประเทศ ประกาศไม่รับประกันภัยก่อการร้ายใน 20 จังหวัดของไทยที่รัฐบาลประกาศเคอร์ฟิวอย่างเมื่อ 30 ปีก่อน บริษัทประกันก็เคยตั้งพูลรับประกันภัยอัคคีภัยโรงสีมาแล้ว เนื่องจากช่วงนั้นโรงสีไฟไหม้บ่อย เวลาราคาข้าวตกจะมีไฟไหม้เหมือนเผาเอาประกัน กรณีนี้ก็เหมือนกันเป็นไปได้ โดยทางสมาคมประกันวินาศภัยกำลังดูว่าอยู่ว่าจะตั้งพูลขึ้นได้หรือไม่ วงเงินเท่าไหร่ 
สำหรับปัญหาของการทำประกันภัยก่อการร้ายในขณะนี้ คงเป็นเรื่องของอัตราเบี้ยประกันที่ใช้พิกัดเดียวกับที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ที่ได้อนุมัติให้ใช้กับพื้นที่ภาคใต้ 0.175% ของทุนประกันก็ได้ แต่หากเกิน 5% ต้องขออนุมัติจาก คปภ. 
ปัจจุบันหากเป็นประกันก่อการร้าย บริษัททั่วไปรับความเสี่ยงเองอยู่กำหนดทุนประกันสูงสุด 25 ล้านบาท ขณะที่หากเป็นประกันภัยทั่วไปทุนประกันสูงสุด 30 ล้านบาท พร้อมกำหนดให้ลูกค้ารับผิดชอบค่าเสียหายส่วนแรก (Deductible) ไว้เองส่วนหนึ่ง ซึ่งหากเป็นลูกค้ารายย่อยอาจต้องรับผิดชอบค่าเสียหายส่วนแรกไว้แค่ 2 แสนบาท แต่หากเป็นลูกค้ารายใหญ่อย่างธนาคารกรุงเทพก็ต้องเสียถึง 1.5 ล้านบาท ต่อเหตุการณ์
นายชัย กล่าวว่า ขณะนี้บริษัทกรุงเทพประกันภัยนั้น มีนโยบายขยายตลาดประกันภัยก่อการร้ายเพิ่มขึ้นเช่นกันพยายามเสนอความคุ้มครองประกันก่อการเพิ่มเติมให้กับลูกค้าทุกรายที่ซื้อประกันภัยในช่วงนี้ไม่ว่าจะเป็นกรมธรรม์ประเภทใดก็ตาม ยกเว้นประกันรถยนต์ชั้น 1 ที่ให้ความคุ้มครองเรื่องประกันภัยก่อการร้ายอยู่แล้ว ซึ่งกำลังพิจารณาเรื่องของอัตราเบี้ยประกันอยู่และพยายามหาบริษัทประกันต่อต่างประเทศรองรับเพิ่มด้ว โดยที่ผ่านมา บริษัท กรุงเทพประกันภัย มีผู้ได้รับผลกระทบทางการเมืองทำประกันภัยทรัพย์สินและอัคคีภัย รวม 53 ฉบับ แต่มีเพียง 2 รายที่ทำประกันภัยก่อการร้ายคือธนาคารกรุงเทพและโลตัสเอ็กซ์เพรส